b'\n_START_ARTICLE_\nPalarong Olimpiko sa Tag-init 1992\n_START_SECTION_\nMga awit at tikha\n_START_PARAGRAPH_\nMay dalawang pangunahing tikhang pangmusika ng Palarong 1992. Ang isa ay "Barcelona", na nilikha ni Freddie Mercury limang taong nakalilipas bago ang palaro at inawit nang saliwang pandalawahan kasama si Montserrat Caball\xc3\xa9. Ang dalawang mang-aawit ay nakapagtanghal ng awit sa seremonya ng pagbubukas, subali\'t nang dahil sa kamatayan na wala sa panahon ni Mercury nang isang taon bago ang kaganapan, itinugtog ang awit sa pamamagitan ng pelikula hinggil sa paglalakbay ng lungsod sa simula ng seremonya ng pagbubukas. Ang iba ay "Amigos Para Siempre" (Magkaibigan sa Buhay), na isinulat nina Andrew Lloyd Webber at Don Black, at inawit nina Sarah Brightman at Jos\xc3\xa9 Carreras sa kapanahunan ng seremonya ng pagtatapos.\n_START_SECTION_\nMaskot\n_START_PARAGRAPH_\nAng opisyal na maskot ay si Cobi, isang Katalanong asong-tupa na nilikha ni Javier Mariscal sa disenyo ng kubismo.'